stanford-oval/wikipedia huggingface dataset:
קהילת אדרת אליהו
הקהילה

הקהילה והמוסדות נקראים אדרת אליהו על שם הגר"א. שם העמותה המנהלת את המוסדות הוא נר לרחל ובניה, על שם רחל וייס, בתו של הרב יצחק שלמה זילברמן שנרצחה יחד עם שלושת ילדיה בפיגוע ביריחו.
הקהילה מונה יותר מ-1000 משפחות שחלקן הגדול מתגורר בעיר העתיקה. בנוסף לרב הקהילה הרב אליהו זילברמן, הרבנים בקהילה הם הרב משולם וורמסר, הרב יום טוב זילברמן, בניו הרב אריה והרב אליהו, הרב אריה שפירא מחבר ספר אחרית כראשית והרב צבי פסח דנציגר. בית הכנסת של הקהילה הוא בעיקר בית כנסת החורבה, שם מתקיימות התפילות בשבת ובחול. ואף בית הכנסת ציון המצוינת שם מתקיימות תפילות תלמידי הישיבה.
רוח הקהילה נותן דגש על כך שלטענתם קיום התורה הוא בפרופורציות הכתובות בתורה, ואין לקבוע את סדרי העדיפויות על פי סטנדרטים אחרים. אנשי הקהילה תופסים את דרכם של הגר"א והרמח"ל (שאותה הם רואים כדרך אחת) כמתאימה עם הקו הזה.
הקהילה משתייכת לזרם הליטאי, ואולם כמה מאפיינים הופכים אותה לחריגה בציבור הזה. על פי שיטתו של המייסד, המתבסס על משנה במסכת אבות, ילדים  מתחילים ללמוד תנ"ך במוסדותיה בגיל 5, משנה לקראת גיל 10, וגמרא בגיל 15 לערך. אנשי הקהילה נוהגים לילך כל היום כשהם מעוטרים בתפילין, בין היתר על פי דעת הגר"א.
עוד בעקבות הרב זילברמן, נוהגים אנשי הקהילה ותלמידי הישיבה להטיל פתיל תכלת (ארגמון קהה קוצים) בציציותיהם. יוסף אליהו שטיינברג, מאנשי הקהילה, הקים את עמותת "וזכרתם" המעודדת הטלת פתיל תכלת.
יחס אנשי הקהילה כלפי מצוות יישוב ארץ ישראל שונה מהמקובל בציבור החרדי. הם מדגישים את חשיבות 'קול התור' המבוסס על תורת הגר"א. בעקבות זאת הם מאמינים ב"דרישת ציון" הארצי ושואפים לקדם את הבנייה וההתיישבות בירושלים, שאותם הם מחשיבים אתחלתא דגאולה בבחינת משיח בן יוסף. הם מדגישים את מצוות יישוב ארץ ישראל ומציינים את יום ירושלים. עם זאת הם אינם חוגגים את יום העצמאות ואינם אומרים הלל במועדים אלה, בין היתר משום שלדעת הגר"א לא אומרים הלל בברכה אפילו בראש חודש. עוד בניגוד לעמדה המקובלת בציבור הליטאי, הם נוקטים בקו פוליטי הנוטה מאוד לימין ותומך במתנחלים. ולפני ביצוע תוכנית ההתנתקות התקיימו בישיבה תפילות ותעניות לביטול הגזירה, בשנת תשע"ו הקימו כמה אברכים מהקהילה, את אגודת קדושת ציון שנועדה לקדם את אהבת הארץ והשאיפה לכיבוש הארץ במגזר החרדי.
אנשי הקהילה מקיימים תפילות מול שערי הר הבית, בעיקר מול שער הכותנה ובכותל הקטן, וכן סיבובי תפילה סביב ההר. הקהילה נוהגת להתאסף לתפילה משותפת מול שער הכותנה בבקרים של שלושת הרגלים. עם זאת, רבני הישיבה שוללים עלייה להר הבית בימינו, כדעת רוב הרבנים החרדים. כמה מאנשי הקהילה הורחקו ממנה משום שעלו להר.
הישיבה

הישיבה הוקמה בשנות השמונים על ידי הרב יצחק שלמה זילברמן, מייסד שיטת זילברמן, וכיום עומד בראשה בנו, הרב אליהו זילברמן.
סידרי הישיבה הם סידרי הישיבות הקלאסיים פרט למספר מאפיינים ייחודיים. לדוגמה: אין בישיבה תפילת שחרית כנהוג ברוב הישיבות, וזאת כדי לתת לתלמידי הישיבה את הבחירה בין תפילה כותיקין, לבין תפילה בשעה מאוחרת יותר, קיים סדר ביניים בין ארוחת הצהריים לסדר ב' בניגוד לישיבות המסורתיות המקיימות בזמן זה מנוחת צהריים, ועוד.
הישיבה הגדולה והכולל נמצאים ברובע המוסלמי בחצר גליציה, והישיבה הקטנה ברובע היהודי.
תלמוד תורה

שיטת הלימוד בתלמוד התורה של הקהילה היא על פי המשנה בפרקי אבות - בן חמש למקרא, בן עשר למשנה, וכו'. בת"ת מסיימים עד כיתה ו' את כל התנ"ך, ועד כיתה ח' חמישה סדרים מתוך ששה סדרי משנה. את הסדר האחרון סדר טהרות, משלימים הילדים בישיבה קטנה שיעור א'.
בתלמוד התורה נלמד כל התנ"ך בטעמים פעמים רבות. הנהלת המוסדות הוציאה לצורך זה לראשונה "תיקון קוראים" על כל התנ"ך.
בתלמוד התורה לומדים כ-230 ילדים בגילאי 5 - 14 בשמונה כיתות. מרבית התלמידים הם מתושבי הרובע היהודי והרובע המוסלמי, אך חלק ניכר מן התלמידים מתגוררים בשאר חלקי ירושלים, וכן לומדים בו מספר תלמידים מהעיר ביתר עילית בעיקר מן השכבות הבוגרות.
לקראת סוף שנת התשס"ט (2009) הקימה הנהלת הת"ת סניף נוסף בעיר ביתר עילית ומאז ככלל לא מתקבלים תלמידים חדשים תושבי העיר לת"ת. הסניף החדש מכיל את כיתות "המכינה" ואת כיתות היסודי א' עד ז', כך שתלמידי השכבות הבוגרות נשארו ללמוד בסניף העיר העתיקה. בשנת תשע"ב הקימו סניף נוסף ביישוב החרדי מיצד בגוש עציון.
המלמדים בתלמוד התורה ברובע היהודי רובם מאנשי הקהילה של תלמידי הרב זילברמן, אך יש מקצת מהם אשר נמנים עם המגזר הליטאי הסטנדרטי. בסניף הת"ת בביתר ישנם אפילו מלמדים המשתייכים למגזר החסידי, על אף ההתנגדות לחסידות של הרב זילברמן ותלמידיו.
הלימודים בת"ת מתחילים כל יום בשעה שבע וחצי, ונמשכים בכיתות הגבוהות (ה' ומעלה) עד השעה שש בערב (עם הפסקת צהריים של 45 דקות). הלימודים מתקיימים בכל ימי השנה ללא חופשות כולל ביום הכיפורים, למעט תשעה באב. בשבתות וחגים, הלימודים מתקיימים במשך כשעתיים בשעות הצהריים, ועקב הטירחה הכרוכה בהליכה משתתפים בו בעיקר התלמידים תושבי הרובע.
מיקום התלמוד תורה ברובע היהודי, הוא ברחבת בתי מחסה בבית רוטשילד ובבנין הסמוך - בית הסופר.
מנהל הת"ת הוא הרב יוסף זילברמן (בנו של המייסד הרב יצחק שלמה זילברמן) שאף מלמד בת"ת, והמנהל הרוחני הוא הרב יום טוב זילברמן.
מרבית התלמידים ממשיכים אחר כך לישיבה הקטנה אדרת אליהו, אך יש מהם שהמשיכו לישיבות קטנות ליטאיות אחרות.
לקריאה נוספת

איתן איגושין, עקרונות היסוד של שיטת זילברמן ירושלים, כסלו תשע"ד.
הערות שוליים

↑  כתבה באתר בחדרי חרדים (הקישור אינו פעיל, ח' בטבת ה'תשפ"ה)
↑  אבינדב ויתקון, ימינה מהמתנחלים
↑  בשל האמור בתלמוד בבלי, מסכת תענית, דף ל', עמוד א' שתינוקות של בית רבן בטלים בתשעה באב.
↑  על שם הסופר חיים הזז שהתגורר שם
הכניסה לבית המדרש של הישיבה מחצר גליציה ספטמבר 2010
הרב אליהו זילברמן דורש בבית כנסת החורבה באזכרה העשירית לפטירת אביו, מרץ 2011
האגף החדש בבית המדרש של הקהילה
חלק מחזית בית רוטשילד בכיכר בתי מחסה. המבנה המרכזי של הת"ת
מנהל הת"ת הרב יוסף זילברמן
דיסקוגרפיה של לינקין פארק

| דיסקוגרפיה של לינקין פארק |
| --- | --- |
 
 אלבומי אולפן ↙:  8
 אלבומי הופעה ↙:  3
 אלבומי אוסף ↙:  3
 מיני-אלבומים ↙:  28
 סינגלים ↙:  46
 וידאו קליפים ↙:  95
 אלבומי וידאו ↙:  4
 פסקולים ↙:  3
 אלבומי רמיקס ↙:  2
 אלבומי דמו ↙:  1
 מארזי תקליטורים ↙:  1
 סינגלים שיווקיים ↙:  19
הדיסקוגרפיה של לינקין פארק כוללת, נכון ל-2024, שמונה אלבומי אולפן, שלושה אלבומי הופעה, ארבעים ושישה סינגלים, ארבעה אלבומי וידאו, עשרים ושמונה מיני-אלבומים ושני אלבומי רמיקס. בנוסף, מדי שנה לינקין פארק נוהגים להוציא באופן אקסקלוסיבי אלבומים המיועדים למועדון המעריצים הרשמי של הלהקה, לינקין פארק אנדרגראונד.
הלהקה מוציאה את אלבומיה הרשמיים תחת חברת התקליטים האחים וורנר ואת אלבומי הLPU המיועדים למועדון המעריצים תחת חברת התקליטים הפרטית של הלהקה - מאשין שופ רקורדס, היא חברה-בת של חברת ההפקות האחים וורנר, בה הלהקה חתומה עוד מתחילת שנות ה-2000.
אלבומים > אלבומי אולפן

| שנה | פרטי האלבום | מכירות | תארים |
| --- | --- | --- | --- |
| 2000 |  Hybrid Theory תאריך יציאה: 24 באוקטובר 2000  חברת תקליטים: Warner Bros.  פורמט: תקליטור, קלטת שמע, תקליט, הורדה דיגיטלית |  ארצות הברית: 9,637,000  כלל-עולמי: 24,000,000 |  ארצות הברית יהלום (פלטינה ×10)  הממלכה המאוחדת פלטינה ×4 |
|  2003 |  Meteora תאריך יציאה: 25 במרץ 2003  חברת תקליטים: Warner Bros.  פורמט: CD, קלטת שמע, תקליט, הורדה דיגיטלית |  ארצות הברית: 5,913,000  כלל-עולמי: 16,000,000 |  ארצות הברית פלטינה ×4  הממלכה המאוחדת פלטינה ×2 |
|  2007 |  Minutes to Midnight תאריך יציאה: 15 במאי 2007  חברת תקליטים: Warner Bros./Machine Shop  פורמט: CD, תקליט, הורדה דיגיטלית |  ארצות הברית: 3,000,000 |  ארצות הברית פלטינה ×2  הממלכה המאוחדת זהב |
|  2010 |  A Thousand Suns תאריך יציאה: 14 בספטמבר 2010  חברת תקליטים: Warner Bros.  פורמט: CD, תקליט, הורדה דיגיטלית |  ארצות הברית: 800,000 |  ארצות הברית זהב  הממלכה המאוחדת זהב |
|  2012 |  Living Things תאריך יציאה: 26 ביוני 2012  חברת תקליטים: War ner Bros.  פורמט: CD, תקליט, הורדה דיגיטלית |  ארצות הברית: 681,000 |  — |
| 2014 | The Hunting Party תאריך יציאה: 17 ביוני 2014  חברת תקליטים: Warner Bros.  פורמט: CD, תקליט, הורדה דיגיטלית |  ארצות הברית: 231,150 | — |
| 2017 | One More Light תאריך יציאה: 19 במאי 2017  חברת תקליטים: Warner Bros.  פורמט: CD, תקליט, הורדה דיגיטלית |  ארצות הברית: 1,000,000 | — |
| 2024 | From Zero תאריך יציאה: 15 בנובמבר 2024  חברת תקליטים: Warner Bros.  פורמט: CD, קלטת, תקליט, הורדה דיגיטלית |  ארצות הברית: 97,000 | — |
אלבומים > אלבומי רמיקס

| שנה | פרטי האלבום | מכירות | תארים |
| --- | --- | --- | --- |
|  2002 |  Reanimation תאריך יציאה: 30 ביולי 2002  חברת תקליטים: Warner Bros.  פורמט: CD, DVD, תקליט, הורדה דיגיטלית |  1,000,000 עותקים בכל העולם |  ארצות הברית פלטינה  גרמניה זהב |
|  2004 |  Collision Course (עם Jay-Z) תאריך יציאה: 30 בנובמבר 2004  חברת תקליטים: Warner Bros./Machine Shop/Roc-A-Fella/Def Jam  פורמט: CD, תקליט, הורדה דיגיטלית |  ארצות הברית: 1,599,000 |  ארצות הברית פלטינה  גרמניה פלטינה |
|  2013 |  Recharged תאריך יציאה: 29 באוקטובר 2013  חברת תקליטים: Warner Bros.  פורמט: CD, DVD, תקליט, הורדה דיגיטלית |  — |  — |
אלבומים > אלבומי הופעה

| שנה | פרטי האלבום | תארים |
| --- | --- | --- |
|  2003 |  Live In Texas תאריך יציאה: 18 בנובמבר 2003  חברת תקליטים: Warner Bros./Machine Shop  פורמט: CD, DVD, תקליט, הורדה דיגיטלית |  ארצות הברית פלטינה  הממלכה המאוחדת זהב |
|  2008 |  Road to Revolution: Live at Milton Keynes תאריך יציאה: 24 בנובמבר 2008  חברת תקליטים: Warner Bros./Machine Shop  פורמט: CD, DVD, Blu-ray, הורדה דיגיטלית |  ניו זילנד פלטינה |
אלבומים > אלבומי וידאו

| שנה | פרטי האלבום |
| --- | --- |
 2001:  Frat Party at the Pankake Festival תאריך יציאה: 20 בנובמבר 2001  חברת תקליטים: Warner Bros.  פורמט: DVD, קלטת וידאו
 2003:  Live in Texas תאריך יציאה: 18 בנובמבר 2003  חברת תקליטים: Warner Bros./Machine Shop  פורמט: DVD
 2004:  Collision Course תאריך יציאה: 30 בנובמבר 2004  חברת תקליטים: Warner Bros./Machine Shop  פורמט: DVD
 2008:  Road to Revolution: Live at Milton Keynes תאריך יציאה: 24 בנובמבר 2008  חברת תקליטים: Warner Bros./Machine Shop  פורמט: DVD, בלו-ריי
 2010:  A Thousand Suns+ תאריך יציאה: 14 בספטמבר 2010  חברת תקליטים: Warner Bros./Machine Shop  פורמט: DVD
אלבומים > מיני-אלבומים

| שנה | פרטי האלבום |
| --- | --- |
 1999:  Hybrid Theory EP תאריך יציאה: 1 במאי 1999  חברת תקליטים: Mix Media  פורמט: CD, הורדה דיגיטלית
 2002:  In the End: Live & Rare (יפן בלבד) תאריך יציאה: 15 בינואר 2002  חברת תקליטים: Warner Bros.  פורמט: CD
 2002:  Underground V2.0 תאריך יציאה: 18 בנובמבר 2002  חברת תקליטים: Machine Shop  פורמט: CD, הורדה דיגיטלית
 2003:  Underground V3.0 תאריך יציאה: 17 בנובמבר 2003  חברת תקליטים: Machine Shop  פורמט: CD, הורדה דיגיטלית
 2004:  Underground 4.0 תאריך יציאה: 22 בנובמבר 2004  חברת תקליטים: Machine Shop  פורמט: CD
 2005:  Underground 5.0 תאריך יציאה: 21 בנובמבר 2005  חברת תקליטים: Machine Shop  פורמט: CD, הורדה דיגיטלית
 2006:  Underground 6 תאריך יציאה: 5 בדצמבר 2006  חברת תקליטים: Machine Shop  פורמט: CD, הורדה דיגיטלית
 2007:  Underground 7 תאריך יציאה: 5 בדצמבר 2007  חברת תקליטים: Warner Bross./Machine Shop  פורמט: CD, הורדה דיגיטלית
 2008:  iTunes Live from SoHo  תאריך יציאה: 4 במרץ 2008  חברת תקליטים: Warner Bross.  פורמט: הורדה דיגיטלית
 2008:  Songs from the Underground תאריך יציאה: 28 בנובמבר 2008  חברת תקליטים: Warner Bros.  פורמט: CD, הורדה דיגיטלית
 2008:  MMM...COOKIES: Sweet Hamster Like Jewels from America! תאריך יציאה: 4 בדצמבר 2008  חברת תקליטים: Warner Bros.  פורמט: CD, הורדה דיגיטלית
 2009:  Underground 9: Demos  תאריך יציאה: 3 בנובמבר 2009  חברת תקליטים: Machine Shop  פורמט: CD, תקליט, הורדה דיגיטלית
 2010:  A Decade Underground תאריך יציאה: 10 באוגוסט 2010  חברת תקליטים: Machine Shop  פורמט: הורדה דיגיטלית
 2010:  Underground X: Demos תאריך יציאה: 17 בנובמבר 2010  חברת תקליטים: Machine Shop  פורמט: CD, הורדה דיגיטלית
 2011:  A Thousand Suns: Puerta De Alcalá תאריך יציאה: 25 בינואר 2011  חברת תקליטים: Warner Bros.  פורמט: הורדה דיגיטלית
 2011:  iTunes Festival: London 2011 תאריך יציאה: 8 ביולי 2011  חברת תקליטים: Warner Bros.  פורמט: הורדה דיגיטלית
 2011:  Underground Eleven תאריך יציאה: 15 בנובמבר 2011  חברת תקליטים: Machine Shop  פורמט: CD, הורדה דיגיטלית
סינגלים

| שנה | שיר | אלבום |
| --- | --- | --- |
|  2000 |  "One Step Closer" |  Hybrid Theory |
|  2001 |  "Crawling" |  Hybrid Theory |
|  2001 |  "Papercut" |  Hybrid Theory |
|  2001 |  "In the End" |  Hybrid Theory |
|  2002 |  "Pts.OF.Athrty" |  Reanimation |
|  2003 |  "Somewhere I Belong" |  Meteora |
|  2003 |  "Faint" |  Meteora |
|  2003 |  "Numb" |  Meteora |
|  2004 |  "From the Inside" |  Meteora |
|  2004 |  "Lying from You" (שוחרר לרדיו בלבד) |  Meteora |
|  2004 |  "Breaking the Habit" |  Meteora |
|  2004 |  "Numb/Encore" (עם Jay-Z) | Collision Course |
|  2007 |  "What I've Done" |  Minutes to Midnight |
|  2007 |  "Bleed It Out" |  Minutes to Midnight |
|  2007 |  "Shadow of the Day" |  Minutes to Midnight |
|  2008 |  "Given Up" |  Minutes to Midnight |
|  2008 |  "Leave Out All the Rest" |  Minutes to Midnight |
|  2008 |  "We Made It" (באסטה ריימס מארח את לינקין פארק) | — |
|  2009 |  "New Divide" |  רובוטריקים 2: הנקמה (פסקול הסרט) |
|  2010 |  "The Catalyst" |  A Thousand Suns |
|  2010 |  "Waiting for the End" |  A Thousand Suns |
|  2011 |  "Burning in the Skies" |  A Thousand Suns |
|  2011 |  "Iridescent" |  A Thousand Suns |
|  2012 |  "Burn It Down" |  Living Things |
|  2012 |  "Lost In The Echo" |  Living Things |
|  2013 |  "Castle of Glass" |  Living Things |
|  2013 |  "A Light That Never Comes" (עם סטיב אאוקי) |  Recharged |
וידאו קליפים

שמות השירים המודגשים הם וידאו קליפים שבוימו על ידי ג'ו האן, הדיג'יי של הלהקה.
| שנה | שם השיר |
| --- | --- |
 2000:  "One Step Closer"
 2001:  "Crawling"
 2001:  "Papercut"
 2001:  "In the End"
 2001:  "Points of Authority"
 2002:  "Pts.OF.Athrty"
 2002:  "Enth E Nd"
 2002:  "Frgt/10"
 2002:  "P5hng Me A*wy"
 2002:  "Kyur4 Th Ich"
 2003:  "Somewhere I Belong"
 2003:  "Faint"
 2003:  "Numb"
 2004:  "From the Inside"
 2004:  "Breaking the Habit"
 2004:  "Breaking the Habit" (גרסה נוספת על ידי Kimo Proudfoot)
 2004:  "Lying From You"
 2004:  "Numb/Encore"
 2007:  "What I've Done"
 2007:  "Bleed It Out"
 2007:  "Shadow of the Day"
 2008:  "Given Up"
 2008:  "Leave Out All the Rest"
 2008:  "We Made It" (באסטה ריימס מארח את לינקין פארק)
 2009:  "New Divide"
 2010:  "Not Alone"
 2010:  "The Catalyst"
 2010:  "Waiting for the End"
 2011:  "Burning in the Skies"
 2011:  "Iridescent"
 2012:  "Burn It Down"
 2012:  "Powerless"
 2012:  "Lost In The Echo"
 2012:  "Castle of Glass"
הערות שוליים

↑  http://www.webcitation.org/6D9pi83Cc
↑  Gary Trust, Ask Billboard: With Nico & Vinz, Norway Continues U.S. Chart Invasion, Billboard, ‏2014-06-24 (באנגלית אמריקאית)
↑  Hip Hop Album Sales: Jeezy, Wiz Khalifa, Iggy Azalea | Get The Latest Hip Hop News, Rap News & Hip Hop Album Sales | HipHop DX, web.archive.org, ‏2014-09-11
↑  Kevin Rutherford, Linkin Park’s ‘The Emptiness Machine’ Debuts on Rock & Alternative Airplay Chart From First Few Hours of Release, Billboard, ‏2024-09-06 (באנגלית אמריקאית)
↑  Keith Caulfield, ATEEZ Achieve Second No. 1 on Billboard 200 With ‘GOLDEN HOUR: Part.2’, Billboard, ‏2024-11-24 (באנגלית אמריקאית)
↑  http://www.amazon.co.uk/In-End-Live-Rare-Ep/dp/B00005V2WW
↑  ההכרזה בבלוג של מייק שינודה.
| לינקין פארק |
| --- | --- | --- |
מייק שינודה • בראד דלסון • ג'ו האן • דייב פרל • אמילי ארמסטרונג • קולין בריטיין
מארק וייקפילד • צ'סטר בנינגטון • רוב בורדון
| אלבומי אולפן | Hybrid Theory • Meteora • Minutes to Midnight • A Thousand Suns • Living Things • The Hunting Party • One More Night • From Zero |  |
| אלבומי רמיקס | Reanimation • Recharged |  |
| אלבומי הופעה | Live in Texas • Road to Revolution: Live at Milton Keynes • One More Light Live |  |
| אלבומי אוסף | A Decade Underground • Lost Demos • Papercuts (Singles Collection 2000–2023) |  |
| אלבומי פסקול | Transformers: Revenge of the Fallen – The Album • 8-Bit Rebellion! • Mall: Music from the Motion Picture |  |
| מיני-אלבומים | Hybrid Theory EP • In the End: Live & Rare • Underground 2.0 • Underground 3.0 • Underground 4.0 • Collision Course • Underground 5.0 • Underground 6 • LP Underground 7 • iTunes Live from SoHo • Songs from the Underground • mmm... Cookies: Sweet Hamster Like Jewels From America! (Underground 8.0) • Underground 9.0: Demos • LP Underground X: Demos • 2011 North American Tour • A Thousand Suns: Puerta de Alcalá • iTunes Festival: London 2011 • Underground 11 • Stagelight Demos • Underground 12 • Underground XIII • A Light That Never Comes (Remixes) • Underground XIV • Darker Than Blood: Remixes – EP • Underground 15 • Underground Sixteen • Evolution of Mike Shinoda – EP |  |
| מארזי תקליטורים | Studio Collection 2000–2012 |  |
| אלבומי וידאו | Frat Party at the Pankake Festival • Live in Texas • Collision Course • Road to Revolution: Live at Milton Keynes |  |
| ערכים קשורים | דיסקוגרפיה • פורט מינור • סטון טמפל פיילוטס |  |
איתמר גרינולד

| --- | --- |
אין תמונה חופשית
 לידה:  27 במאי 1937 חיפה, פלשתינה (א"י)
 פטירה:  16 בנובמבר 2024 (בגיל 87) ט"ו בחשון ה'תשפ"ד ירושלים, ישראל ישראל
 ענף מדעי:  פילוסופיה יהודית
 מקום מגורים:  שכונת קטמון בירושלים
 מקום קבורה:  הר המנוחות
 מקום לימודים:  האוניברסיטה העברית
 מנחה לדוקטורט:  דוד פלוסר
 מוסדות:  אוניברסיטת תל אביב
 בת זוג:  רחל גרינולד
 מספר צאצאים:  3
 
איתמר יקותיאל גרינולד (27 במאי 1937 – 16 בנובמבר 2024) היה פרופסור, ראש החוג לפילוסופיה יהודית באוניברסיטת תל אביב.
תחומי המחקר העיקריים שלו היו מחשבה יהודית במעבריה השונים מהמקרא לספרות חז"ל ומיסטיקה יהודית קדומה. בשנותיו האחרונות התרכז בחקר ריטואלים.
ביוגרפיה

נולד ב-1937 לשמעון-היינץ ורות (לבית קובר) גרינולד.
בשנים 1957–1959 שירת בצה"ל.
ב-1964 קיבל תואר שני במדעי הרוח מהאוניברסיטה העברית בירושלים. את עבודת הדוקטורט בנושא: "אפוקליפטיקה וספרות יורדי המרכבה: פרקים בתולדות האיזוטריקה היהודית בתקופת המשנה והתלמוד" כתב בהנחיית פרופ' דוד פלוסר בשנת ה'תשכ"ט.
ב-1967 החל ללמד באוניברסיטת תל אביב, עד הפרישה לגמלאות בשנת 2007. בין היתר, היה ראש החוג לפילוסופיה יהודית, והיה שותף (ביחד עם פרופסור שלמה בידרמן) להקמת תוכנית הלימודים במדע הדתות.
בשנת 1992 היה חבר ועדת פרס יצחק בן-צבי.
משנת 2014 היה נשיא האגודה הישראלית לחקר דתות.
בשנת 2014 יצא לאור ספר יובל לכבודו, מיתוס, ריטואל ומיסטיקה: מחקרים לכבוד פרופ' איתמר גרינולד, בעריכתם של גדעון בוהק, רון מרגולין וישי רוזן-צבי.
יצירתו > ספרים

אפוקליפטיקה וספרות יורדי המרכבה: פרקים בתולדות האיזוטריקה היהודית בתקופת המשנה והתלמוד (ירושלים, תשכ"ט)
Apocalyptic and Merkavah mysticism (Leiden: E.J. Brill, 1980) <Second, revised edition was published un 2014>
From apocalypticism to Gnosticism : studies in apocalypticism, Merkavah mysticism, and Gnosticism (Frankfurt am Main; New York: P. Lang, 1988)
Rituals and ritual theory in ancient Israel (Leiden; Boston: Brill, 2003)
מועדים למחשבה: חגי ישראל לאור מקורותיהם, הוצאת כרמל, 2020
יצירתו > עריכה

Messiah and Christos : studies in the Jewish origins of Christianity : presented to David Flusser on the occasion of his seventy-fifth birthday / edited by Ithamar Gruenwald, Shaul Shaked and Gedaliahu G. Stroumsa (Tübingen: Mohr, 1992)
Concepts of the other in near eastern religions / edited by Ilai Alon, Ithamar Gruenwald, Itamar Singer (Leiden; New York; Köln: E.J. Brill, 1994)
המיתוס ביהדות: היסטוריה, הגות, ספרות (ירושלים: מרכז זלמן שזר לתולדות ישראל, תשס"ד 2004) (יחד עם משה אידל)
Louis Ginzberg's legends of the Jews: ancient Jewish folk literature reconsidered / edited by Galit Hasan-Rokem and Ithamar Gruenwald (Detroit: Wayne State University Press, 2014)
חיים אישיים

היה נשוי לרחל עד למותה ב-2021, ונולדו להם בן ושתי בנות. בנם אביתר מאיר גרינולד נהרג בתאונה מבצעית בשנת 1982. גר בירושלים.
הערות שוליים

↑  מומחים יגבשו תכניות להרחבת הלימודים של המורשת היהודית, דבר, 30 בספטמבר 1977
↑  מקבלי תארים באוניברסיטה העברית, מחזור ל"ד, הארץ, 16 ביוני 1964
↑  פרס יצחק בן-צבי לשנת תשנ"ב - יד יצחק בן־צבי, באתר יד יצחק בן צבי, ‏19 בספטמבר 2024
↑  בצער רב עלינו להודיע על פטירתו של נשיא האגודה הישראלית לחקר דתות, פרופסור איתמר גרינולד, בעמוד הפייסבוק של האגודה הישראלית לחקר דתות, 16 בנובמבר 2024
↑  ברוך דיין האמת: הלך לעולמו פרופ' איתמר גרינולד ז"ל, באתר "סרוגים", 16 בנובמבר 2024
| --- | --- |
בקרת זהויות :  NLI: 987007262145705171  BIBSYS: 90300501  BnF: cb121678629 (data)  CiNii: DA03535988  GND: 1056816945  ISNI: 0000 0001 1031 0529  LCCN: n80054879  NLA: 35226884  NLK: KAC202276040  NTA: 067794025  SUDOC: 030215781  VcBA: 495/161599  VIAF: 91827575   WorldCat (עם VIAF): 91827575
חלבון ממברנה אינטגרלי

חלבון ממברנה אינטגרלי, או חלבון ממברנלי אינטגרלי (באנגלית: (Integral Membrane Protein; בראשי תיבות: IMP) הוא מולקולת חלבון (או מספר חלבונים הנמצאים בקומפלקס מסוים) אשר מעוגן לממברנה ביולוגית בקשרים חזקים ויציבים. ניתן לבודד חלבונים אלו מהממברנה בעזרת מולקולות שמתחרות על האינטראקציות ההידרופוביות של החלבון בסביבתו הנטיבית, לדוגמה: דטרגנט כגון SDS, או ממסים לא פולריים, או לפעמים על ידי ריאגנטים דנטורטיביים.
חלבוני ממברנה אינטגרליים מהווים חלק יחסי גדול מסך החלבונים המקודדים על ידי הגנום.[דרושה הבהרה][דרוש מקור]
מבנה

נכון לשנת 2009, ידועים ברזולוציה אטומית המבנים התלת־ממדיים של כ-160 חלבונים אינטגרליים על סמך קריסטלוגרפיה בקרני X או על סמך מיפוי בעזרת  תהודה מגנטית (NMR).
החלבונים האינטגרליים הם לא יציבים מרחבית בסביבת העבודה הנדרשת לצורכי מיצוי החלבון וגיבושו, ולכן הקושי הגדול בקביעת המבנה המרחבי. על מנת לבצע בדיקות אלו מופרד החלבון האינטגרלי מהממברנה ההידרופובית שבה הוא מקובע, תהליך שפוגע במבנה הנטיבי של החלבון בצורה שמקשה על קביעת המבנה הנכון (קישור: קיפול חלבונים). אבל המבנים המרחביים של האתרים הפעילים החשופים לסביבה המימית של חלבונים אינטגרליים רבים ידועים, ונמצאים במאגר המידע העולמי לחלבונים (Worldwide Protein Data Bank).
חלבונים אינטגרליים מתחלקים לשתי קבוצות לפי אופי הקישור לממברנה:
חלבונים טראנסממברנליים; חלבון חוצה ממברנה. יוצר באינטראקציות עם שתי שכבות הממברנה הליפידיות (bilayer interactions).
חלבון אינטגרלי monotopic; חלבון לא חוצה ממברנה. יוצר אינטראקציות עם שכבה ליפידית אחת (monolayer interactions).
חלבונים אינטגרליים חוצי ממברנה (Transmembrane)

הסוג הנפוץ ביותר של חלבוני ממברנה אינטגרלים הם חלבונים טראנסממברנלים (TM), שחוצים את רוחבה של הממברנה הביולוגית בצורה רציפה. הרבגוניות המבנית גדולה מאוד. החל מהמבנה הפשוט ביותר של רצפטור מסוג שרשרת פוליפטידית שחוצה את הממברנה הדו שכבתית פעם אחת, עד למבנה מורכב שחוצה את הממברנה מספר רב של פעמים.
לדוגמה; אדנילט ציקלאז חוצה ממברנה 12 פעם, חלבון G ממשפחת חוצי ממברנה 7 פעמים.
לחלבונים חוצי ממברנה יכולת לקיים דו-שיח ולקשר בין אזורים פריפראלי אחד של הממברנה הליפידית הדו שכבתית לצידה השני של הממברנה  על ידי אפשרות למעבר ישיר של מולקולות (לדוגמה תעלה ממברנלית) או על ידי סנכרון בין אתרי קישור בעלי זיקה שונה משני צידי הממברנה שונים (הובלה פעילה מצומדת להשקעת אנרגיה או פסיבית לפי גרדיאנט דיפוזיה).
חלבונים טראנסממברנלים יכולים מקוטלגים ל-Type I, שנמצאים באוריינטציה כזו שהקצה האמיני טרמינלי פונה לצד החיצוני של הממברנה, או Type II, שהקצה הקרבוקסילי טרמינלי פונה לצד החיצוני של הממברנה.
חלבונים אינטגרלים לא חוצי ממברנה (Monotopic)

שמם באנגלית: Integral monotopic proteins. חלבונים שנמצאים באינטראקציות חלשות ביחס לאינטראקציות של חלבונים טראנסממסרנלים לממברנה הביולוגית שאליה הם מחוברים. הקישור לממברנה מתרחש בצורה ישירה דרך שרשראות פפטידיות אמפיפטיות עם שכבת ליפידים אחת בממברנה (monolayer interaction). האתר הפעיל של חלבון שכזה פונה לאזור פריפראלי חיצוני אחד של הממברנה הליפידית הדו שכבתית.
מנגנון פעולה: בדרך כלל קישור הליגנד גורר להשראה מבנית בחלבון שגורמת לשינוי אוריינטציה בממברנה לפי מנגנון פליפ-פלופ. בצידה השני יש שחרור, באופן אקטיבי (שחרור דורש מטבע אנרגיה) או פסיבי (שחרור בגלל מפל ריכוזים), שינוי מבני נוסף ורגנרציה של החלבון לצד השני של הממברנה שוב פעם (יכול להיות מלווה בקישור של מולקולה אחרת).
בדומה לחלבונים אינטגרלים טראנסממבנלים, התפלגות החלבונים הללו תהיה בין הפרקציות הלא מסיסות במים (אופי הידרופובי) בעיקר, אך בנוסף, בין הפרקציות המסיסות במים (אופי הידרופילי) בתהליכי המיצוי של חלבונים. ההתפלגות תלויה בחוזק האינטראקציות וסוגן עם הממברנה, ותהליכי ההפקה מהווים פקטור.
חלבונים אינטגרלים לא חוצי ממברנה (Monotopic) > דוגמאות

ציקלואוקסיגנאז (אנ')
לנוסטרול סינטאז (אנ')
פונקציונליות

הרבגוניות הביולוגית הרחבה של חלבונים אלו מהווה הכרח לקיום חיים. השונות בין תתי-משפחות התפתחה בגלל הצורך לבצע תפקידים שונים ומגוונים תחת תנאים סביבתיים שונים. התפלגות החלבונים האינטגרליים בממברנה מקנה לה את תכונותיה הפונקציונליות השונות. כמו שציינו לעיל, חלבונים אילו מהווים חלק יחסי גדול מסך החלבונים המקודדים על ידי הגנום התאי, ועל כן לתא יש יכולת לשנות באופן אקטיבי את יחסי החלבונים השונים הקשורים לממברנה בהתאם לדרישות המטבוליזם שלו.
דוגמאות לתתי משפחות של חלבוני ממברנה אינטגרלים: נשאים, תעלות ממברנליות, חלבונים ממברנלים בעלי פעילות אנזימטית, קולטנים.
דוגמאות לחלבוני ממברנה אינטגרלים

מעבר סיגנל באמצעות קולטן ממברנלי
קולטן המצומד לחלבון G
פורינים
גליקופרוטאין
אינטגרין
קדהרין
קולטן לאינסולין
Neural Cell Adhesion Molecule ‏(אנ')
סלקטין
סוגים שונים של חלבוני היצמדות (adhesion)
קולטן טראנסממברנלי
רודופסין
משחלף אניונים 1
CD36 (אנ')
ראו גם

בנק מידע החלבונים - מאגר מידע על חלבונים: מבנים, רצפים, הומולוגיה וכדומה.
חלבון ממברנה פריפריאלי